# 2.1. Criterios e instrumentos de avaliación

# Criterios de avaliación e mínimos de consecución

Na seguinte táboa recóllense os criterios de avaliación, os mínimos de consecución que se contemplan para cada criterio, os instrumentos de avaliación previstos e a súa ponderación tomando como referencia a proposta de Proens.

Códigos CA: descrición dos criterios de avaliación | Mínimos de consecución | Instrumentos de avaliación | Unidade/didáctica/(Proens) | % (Orientación de Proens)
--- | --- | --- | --- | ---
CA2.1 - Comprender o sentido global, a estrutura, a información máis relevante en función das necesidades comunicativas e a intención do emisor en textos orais e multimodais sinxelos de diferentes ámbitos, analizando a interacción entre os diferentes códigos. | Identifica a estrutura e os elementos propios dun boletín informativo recoñecendo as características formais dos textos que se van incluír na súa publicación (noticias, entrevistas e crónicas). | TI | UD8 | 15
CA2.2 - Valorar a forma e o contido de textos orais e multimodais sinxelos, avaliando a calidade, a súa fiabilidade e a idoneidade da canle utilizada, así como a eficacia dos procedementos comunicativos empregados. | Planifica a forma e o contido do boletín informativo a través de notas, esquemas, resumos etc., organizando todo este material. | TI | UD8 | 15
CA2.3 - Realizar narracións e exposicións orais sinxelas con diferente grao de planificación sobre temas de interese persoal, social e educativo, axustándose ás convencións propias dos diversos xéneros discursivos, con fluidez e coherencia e co rexistro axeitado, en diferentes soportes e utilizando de maneira eficaz recursos verbais e non verbais. | Emprega nos textos redactados algúns mecanismos de cohesión (conectores textuais temporais e explicativos); mecanismos de referencia interna gramaticais (substitucións pronominais e adverbiais) e léxicos (repeticións, sinónimos e hiperónimos). | TI | UD8 | 25
CA2.4 - Participar en interaccións orais informais, no traballo en equipo e en situacións orais formais de carácter dialogado de maneira activa e adecuada, con actitudes de escoita activa e facendo uso de estratexias de cooperación conversacional e de cortesía lingüística. | En grupos, colabora activamente na elaboración dun boletín informativo con boa actitude e respectando as normas de cortesía conversacional. | TI | UD8 | 10
CA2.7 - Planificar e redactar textos escritos e multimodais sinxelos, atendendo á situación comunicativa, ao destinatario, ao propósito e á canle, e presentando, despois da súa revisión, un texto final coherente, cohesionado e co rexistro adecuado. | O alumnado coa planificación e redacción dun boletín informativo ben estruturado, empregando o rexistro adecuado, mantendo a coherencia e sen erros salientables. | TI | UD8 | 15
CA2.9 - Revisar os propios textos de maneira guiada e facer propostas de mellora argumentando as mudanzas a partir da reflexión metalingüística e cunha metalinguaxe específica, e identificar e emendar algúns problemas de comprensión lectora utilizando os coñecementos explícitos sobre a lingua e o seu uso. | Logo de revisar os textos incluídos no boletín informativo coa axuda do profesorado, recoñece emendando os erros formais e de contido detectados. | TI | UD8 | 10
CA4.1 - Incorporar procedementos básicos para enriquecer os textos, atendendo a aspectos discursivos, lingüísticos e de estilo, con precisión léxica e corrección ortográfica e gramatical, valorando o uso do léxico tradicional e as construcións morfosintácticas máis xenuínas. | Utiliza dicionarios e manuais de consulta para enriquecer o seu traballo cun léxico máis variado e preciso, e con estruturas morfosintácticas características do galego. | TI | UD8 | 10
Lenda: %: Peso orientativo (o profesorado debe axustalo á súa programación); PE: Proba escrita, TI: Táboa de indicadores

# Actividades e instrumentos empregados no REA

Na seguinte táboa concrétanse as actividades ou retos empregados no REA do alumnado en relación con cada criterio de avaliación e indícase en cada caso o instrumento de avaliación concreto considerado.

Criterios de avaliación | Actividades ou exercicios / Seccións do REA | Instrumentos empregados
--- | --- | ---
CA2.1 - Comprender o sentido global, a estrutura, a información máis relevante en función das necesidades comunicativas e a intención do emisor en textos orais e multimodais sinxelos de diferentes ámbitos, analizando a interacción entre os diferentes códigos. | Seccións do REA: 1.2. Exploramos boletíns reais 2.1. Información ou opinión? 2.2. Desmontando entrevistas Tarefas: Análise de modelos reais de boletíns. Identificación de estrutura, intención e información relevante. Distinción entre información e opinión. | Rúbrica Táboa de indicadores
CA2.2 - Valorar a forma e o contido de textos orais e multimodais sinxelos, avaliando a calidade, a súa fiabilidade e a idoneidade da canle utilizada, así como a eficacia dos procedementos comunicativos empregados. | Seccións do REA: 2.1. Información ou opinión? 2.2. Desmontando entrevistas 3.6. Eh! Fíxate! Tarefas: Avaliación da fiabilidade e calidade dos textos. Análise crítica das entrevistas e dos contidos. Reflexión sobre a eficacia comunicativa. | Rúbrica Táboa de indicadores
CA2.3 - Realizar narracións e exposicións orais sinxelas con diferente grao de planificación sobre temas de interese persoal, social e educativo, axustándose ás convencións propias dos diversos xéneros discursivos, con fluidez e coherencia e co rexistro axeitado, en diferentes soportes e utilizando de maneira eficaz recursos verbais e non verbais. | Seccións do REA: 3.5. Dime como falas… 3.7. Demostra o que sabes! 4.2. Informamos Tarefas: Exposición oral de contidos do boletín. Presentación de información cultural. Comunicación oral en diferentes rexistros. | Rúbrica Táboa de indicadores
CA2.4 - Participar en interaccións orais informais, no traballo en equipo e en situacións orais formais de carácter dialogado de maneira activa e adecuada, con actitudes de escoita activa e facendo uso de estratexias de cooperación conversacional e de cortesía lingüística. | Seccións do REA: 1.1. O reto do boletín informativo 3.1. O desafío 4.4. Informamos e opinamos Tarefas: Organización da redacción e reparto de roles. Toma de decisións en grupo. Participación en interaccións orais e debates. | Rúbrica Táboa de indicadores
CA2.7 - Planificar e redactar textos escritos e multimodais sinxelos, atendendo á situación comunicativa, ao destinatario, ao propósito e á canle, e presentando, despois da súa revisión, un texto final coherente, cohesionado e co rexistro adecuado. | Seccións do REA: 2.3. Facemos unha recensión 3.3. Noticias do corazón 3.4. As mil e unha viaxes 4.1. Creamos cultura! 4.2. Informamos 4.3. Opinamos Tarefas: Redacción de noticias, recensións e textos informativos. Elaboración de seccións do boletín. Creación de contidos culturais. | Rúbrica Táboa de indicadores
CA2.9 - Revisar os propios textos de maneira guiada e facer propostas de mellora argumentando as mudanzas a partir da reflexión metalingüística e cunha metalinguaxe específica, e identificar e emendar algúns problemas de comprensión lectora utilizando os coñecementos explícitos sobre a lingua e o seu uso. | Seccións do REA: 3.6. Eh! Fíxate! 4.5. Teño todo listo? 5.1. Resumo do aprendido Tarefas: Revisión guiada dos textos. Autoavaliación e coavaliación. Mellora das producións antes da entrega final. | Rúbrica Táboa de indicadores
CA4.1 - Incorporar procedementos básicos para enriquecer os textos, atendendo a aspectos discursivos, lingüísticos e de estilo, con precisión léxica e corrección ortográfica e gramatical, valorando o uso do léxico tradicional e as construcións morfosintácticas máis xenuínas. | Seccións do REA: 3.5. Dime como falas… 3.6. Eh! Fíxate! 2.4. Pon a proba a túa memoria! Tarefas: Traballo sobre rexistros lingüísticos. Corrección ortográfica e gramatical. Uso de recursos lingüísticos e reflexión sobre a lingua. | Rúbrica Táboa de indicadores

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)