# 2.2. Temporización

# Temporización do REA

A programación didáctica de referencia publicada en Proens para a materia de Lingua Galega e Literatura de 2º da ESO prevé unha duración aproximada de 15 sesións para a UD 8: "A vacaloura", nas que se integra este REA.

Fase | Seccións | Descrición do traballo a desenvolver | Temporalización
--- | --- | --- | ---
Fase 1: Atención, redacción! | 1.1. O reto do boletín informativo 1.2. Exploramos boletíns reais 1.3. Se eu fose xornalista… | Presentamos o reto do boletín informativo. Analizamos modelos reais para coñecer a súa estrutura e función. Reflexionamos sobre o papel do xornalismo e iniciamos o traballo como redacción. Inicio do diario de aprendizaxe cunha reflexión persoal sobre o xornalismo. | 2 sesións
Fase 2: Radiografía dunha noticia | 2.1. Información ou opinión? 2.2. Desmontando entrevistas 2.3. Facemos unha recensión 2.4. Pon a proba a túa memoria! | Aprendemos a diferenciar información e opinión. Analizamos entrevistas e coñecemos a súa estrutura. Iniciámonos na elaboración de recensións e consolidamos os contidos traballados. | 4 sesións
Fase 3: Sementando cultura | 3.1. O desafío 3.2. Achégate á cultura! 3.3. Noticias do corazón 3.4. As mil e unha viaxes 3.5. Dime como falas… 3.6. Eh! Fíxate! 3.7. Demostra o que sabes! | Investigamos e seleccionamos información cultural. Elaboramos noticias e contidos diversos para o boletín. Traballamos os rexistros lingüísticos, a corrección e a adecuación. Aplicamos o aprendido en tarefas prácticas. | 4 sesións
Fase 4: Construamos información, construamos opinión. | 4.1. Creamos cultura! 4.2. Informamos 4.3. Opinamos 4.4. Informamos e opinamos 4.5. Teño todo listo? | Redactamos as distintas seccións do boletín (noticias, opinión, recensión…). Organizamos e maquetamos o produto final. Revisamos os textos para garantir coherencia, cohesión e corrección. | 4 sesións
Fase 5: Imos á imprenta | 5.1. Resumo do aprendido 5.2. Valoramos a experiencia! | Presentación dos produtos finais. Espazos de coavaliación, autoavaliación e reflexión final sobre o proceso e a aprendizaxe realizada. Peche do diario de aprendizaxe sobre o xornalismo, tras o proceso de creación. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)